1. melléklet a 10/2018. (XII.21) önkormányzati rendelettel módosított

1/2014. (II.7) önkormányzati rendelethez

Nem közművel összegyűjtött háztartási szennyvíz begyűjtésére vonatkozó

**közszolgáltatási szerződés-tervezete**

amely létrejött egyrészről

**Mosdós Község Önkormányzata**

 székhely: 7257 Mosdós Kossuth u. 1/a.

törzsszám: 731696

statisztikai számjel: 15731694 8411 321 14

adószám: 15731694-1-14

képviseli: Keresztes József polgármester, mint a kötelező közszolgáltatást megrendelő települési önkormányzat (a továbbiakban: **Önkormányzat**),

másrészről a

**HBP SPED Fuvarozási és Szolgáltató Korlátolt Felelősségű Társaság**

 székhely: 7479 Sántos, Magyar u. 4.

cégjegyzékszám: 1409305602

statisztikai számjel: 13138033-4941-113

adószám: 13138033-2-14

KÜJ szám: 101383075

KTJ szám: 101 385 748

Hulladékkezelési engedély száma: KSZ S/1/2015.

képviseli: Horváth József, mint ügyvezető (továbbiakban: Közszolgáltató),

a továbbiakban együtt: felek között a mai napon az alábbi feltételekkel:

**Preambulum**

Az Önkormányzat a nem közművel összegyűjtött háztartási szennyvíz gyűjtését, szállítását, ártalmatlanítását) Mosdós község közigazgatási területen kötelező helyi közszolgáltatás útján jelen közszolgáltatási szerződés keretei között, a vonatkozó jogszabályok,elsősorban a vízgazdálkodásról szóló 1995. évi LVII. törvény (továbbiakban: Vgt.) vonatkozó rendelkezései szerint biztosítja. A közszolgáltatás kiterjed Baté község közigazgatási területén keletkező, nem közművel összegyűjtött háztartási szennyvíznek A KAVÍZ Kaposvári Víz- és Csatornaművek Kft. kaposvári szennyvíztisztító telepre történő elszállítására és leürítésére. A Közszolgáltató kötelezettsége a nem közművel összegyűjtött háztartási szennyvíz begyűjtésével kapcsolatban Mosdós község közigazgatási területén a közcsatornára rá nem kötött ingatlanon keletkezett és az ingatlantulajdonos által összegyűjtött és a Közszolgáltatónak átadott háztartási szennyvíz begyűjtésére, elszállítására és ártalmatlanítására terjed ki.

 **1. A Közszolgáltató kötelezettségei**

 1.1.Mosdós közigazgatási területén a nem közművel összegyűjtött háztartási szennyvíz begyűjtésére vonatkozó közszolgáltatási tevékenység folyamatos és teljes körű elvégzése, melysorán a Közszolgáltató a keletkező nem közművel összegyűjtött háztartási szennyvizet a közszolgáltatás folyamatos és teljes körű ellátásával elszállítja és elhelyezia KAVÍZ Kaposvári Víz- és Csatornamű Kft. kaposvári szennyvíztisztító telepén.

 1.2.A Közszolgáltató a szennyvizet telefonon történő megrendelés alapján mennyiségtől

 függetlenül kettő munkanapon belül szállítja el.

 1.3.A közszolgáltatás ellátásához a Közszolgáltató alvállalkozót nem vehet igénybe.

 1.4.A Közszolgáltató köteles gondoskodni:

 a) a közszolgáltatás teljesítéséhez szükséges mennyiségű és minőségű jármű, gép,

 eszköz,berendezés biztosításáról, valamint a szükséges létszámú és képzettségű

 szakember alkalmazásáról,

b) a közszolgáltatás folyamatos, biztonságos és bővíthető teljesítéséhez szükséges

 fejlesztések és karbantartások elvégzéséről,

 c) a közszolgáltatás körébe tartozó szennyvíz ártalmatlanítására a felügyeletet

 ellátó hatóság által kijelölt helyek és létesítmények igénybevételéről,

 d) a Közszolgáltató által alkalmazott közszolgáltatási díj mértékéről és az alkalmazás

 tapasztalatairól szóló, részletes költségelszámolással kiegészített tájékoztatás

 benyújtásáról az önkormányzat képviselő-testületének legalább évente egy

 alkalommal, a tárgyévet követő év március 31-ig.

 e) a közszolgáltatás teljesítésével összefüggő adatszolgáltatás rendszeres

 teljesítéséről és meghatározott nyilvántartási rendszer működtetéséről,

 f) a fogyasztók számára könnyen hozzáférhető ügyfélszolgálat működtetéséről,

 g) a fogyasztói kifogások és észrevételek elintézési rendjének megállapításáról.

 1.5.A közszolgáltató a működésére érvényes számviteli és egyéb jogszabályban előírt

 nyilvántartás köteles vezetni. Az adatnyilvántartást az információs önrendelkezési

 jogról és az információs szabadságról szóló 2011. évi CXII. törvényben és a

 végrehajtási rendeletében foglaltak alkalmazásával, valamint az üzleti titokra

 vonatkozó jogszabályi és szerződéses rendelkezések betartásával köteles végezni.

 **2. Az Önkormányzat kötelezettségei:**

 2.1. Az önkormányzat közigazgatási területén belül a lakosságot tájékoztatja háztartási

 szennyvíz begyűjtésével kapcsolatos feladatokról.

 2.2. Önkormányzat kötelezettséget vállal arra, hogy a szerződés időtartama alatt a

 közigazgatási területén nem közművel összegyűjtött háztartási szennyvíz begyűjtését

 csak a Közszolgáltató végezheti.

 2.3.Önkormányzat vállalja a településen működtetett különböző közszolgáltatások összehangolásának elősegítését, valamint a közszolgáltatás hatékony és folyamatos ellátásához a közszolgáltató számára szükséges információk szolgáltatását a Közszolgáltató részére, annak írásos kérelme alapján.

 2.4.A közszolgáltatással összefüggő személyes adatok kezelésére vonatkozóan az

 önkormányzati rendeletben szabályozottak szerint jár el.

 2.5.Az Önkormányzat rendeletében határozza meg - többek között - a közszolgáltatási

 díj megfizetésének szabályait és a közszolgáltatás díjának legmagasabb mértékét.

  **3. A Közszolgáltató jogosult**

 3.1. A 4. pontban rögzítettek szerint kéttényezős díjszabás szerinti díj alkalmazására.

 3.2.Amennyiben kétség merül fel a felek között a tekintetben, hogy az összegyűjtött

 háztartási szennyvíz idegen anyagot is tartalmaz, amely ártalmatlanító helyen nem

 helyezhető el, úgy Közszolgáltató az Önkormányzat képviselőjével azt közösen

 megvizsgálja, és fenti estben a közszolgáltatást megtagadhatja.

 3.3.A Közszolgáltató minden év október 31. napjáig kezdeményezheti a következő évre

 vonatkozó közszolgáltatási díj felülvizsgálatát.

 **4. Díjazás**

4.1.A közszolgáltatás díját a Vgt. 44/D. §-ában foglalt alapelvek figyelembe vételével kell megállapítani.

4.2. Az Önkormányzat a közszolgáltatásért fizetendő ellenszolgáltatást kéttényezős díjként, a Vgt. 44/D. §-ában meghatározott szabályok szerint, a Közszolgáltató által elkészített javaslat alapján egy éves díj fizetési időszakra állapítja meg A közszolgáltatás díját meghatározó önkormányzati rendelet elfogadását (módosítását) megelőzően, minden év október 31. napjáig a Közszolgáltató köteles a Vgt. 44/D. § (7) bekezdése szerint költségelemzés alapján a 44/D. § (1 )-( 6) bekezdésében foglaltaknak megfelelően díjkalkulációt készíteni.

4.3. Közszolgáltató a közszolgáltatás ellátását a Vgt. 44/D. §-a szerinti a közszolgáltatási díjhátralékos ingatlantulajdonosokra vonatkozó adatszolgáltatást köteles teljesíteni Batéi Közös Önkormányzati Hivatal (7258 Baté, Fő u.7.) jegyzője részére.

**5. Kapcsolattartók:**

5.1 . Közszolgáltató részéről:

Név: Horváth József

Cím: 7479 Sántos, Magyar u. 4.

e-maiI cím: horvathjozsef@kapos-net.hu mobiltelefonszám: 30/9012807

5.2. Önkormányzat részéről:

Név: Keresztes József

Cím: 7257 Mosdós Kossuth u. 1/a e-maiI cím: info@mosdos.hu

 telefonszám: 82-579-022

**6. Az ingatlantulajdonos kötelezettségei:**

6.l.az ingatlantulajdonos köteles a nem közművel összegyűjtött háztartási szennyvíz elszállítására és ártalommentes elhelyezésére Közszolgáltatónak.

6.2. az ingatlantulajdonos személyesen vagy telefonon a Közszolgáltató által folyamatosan üzemeltetett üzenetrögzítőjén rendelheti meg a közszolgáltatást a következő

 elérhetőségen:

tel/fax: 82/370-262

mobil: 30/244-23-27

6.3. A tulajdonos köteles az Önkormányzat által megállapított mindenkori a nem közművel összegyűjtött háztartási szennyvíz közszolgáltatási díját a teljesítéskor a helyszínen kiállított számla alapján megfizetni.

**7. A szerződés hatálya:**

Jelen szerződés 2018. január 1-je napjától 2020. december 31-ig napjáig határozott ideig hatályos.

**8. A szerződés megszűnik:**

8.1.A szerződés megszűnésének esetei:

a) a szerződésben meghatározott időtartam lejártával;

b) a közszolgáltató jogutód nélküli megszűnésével;

c) elállással, ha a teljesítés még nem kezdődött meg; vagy

d) felmondással.

8.2. A Közszolgáltató il közszolgáltatási szerződést a Vgt. 44/G. § (4) bekezdésében

foglaltak szerint a közszolgáltatás megkezdését követően akkor mondhat a fel, ha az Önkormányzat a közszolgáltatási szerződésben meghatározott kötelezettséget - a Közszolgáltató felszólítása ellenére - súlyosan megsérti, és ezzel a Közszolgáltatónak kárt okoz és akadályozza a közszolgáltatás teljesítését.

8.3. Az Önkormányzat a közszolgáltatási szerződést a Vgt. 44/G. § (3) bekezdésben foglaltak szerint felmondhatja, ha a Közszolgáltató a feladatai ellátása során a környezet védelmére és a vízgazdálkodásra vonatkozó jogszabályok, vagy a rá vonatkozó hatósági határozat előírásait súlyosan megsérti, és ennek tényét il bíróság vagy hatóság jogerősen megállapítja. Az Önkormányzat a Közszolgáltatónak a közszolgáltatási szerződésben rögzített kötelezettségei súlyos és felróható megsértése esetén szintén felmondhatja a közszolgáltatási szerződést.

8.4. súlyos kötelezettségszegésnek minősül a Feleknek minden olyan felróható magatartása, amely a szerződésben, illetve a szerződésben jelzett jogszabályok által meghatározott kötelezettségeinek a megsértését eredményezi úgy, hogy ez a másik fél számára súlyos anyagi és erkölcsi érdeksérelemmel jár.

8.5.A közszolgáltatási szerződés megszűnése esetén a közszolgáltatás ellátásával kapcsolatos valamennyi dokumentumot, nyilvántartást a folyamatban lévő ügyek irataival együtt a közszolgáltató a települési önkormányzatnak a közszolgáltatási szerződés megszűnése napján átadja.

A közszolgáltató a közszolgáltatási szerződést hathónapos felmondási határidővel mondhatja fel, és a közszolgáltatást a felmondási határidő végéig változatlan feltételekkel biztosítani köteles.

**9. Záró rendelkezések**

A jelen közszolgáltatási szerződés aláírásával Szerződő Felek kötelezettséget vállalnak arra, hogy az együttműködés során tudomásukra jutott, üzleti titoknak minősített adatokat, információkat megőrzik.

Üzleti titoknak minősül többek között a Szerződő Felek üzleti menetére, üzleti kapcsolataira, illetve minden olyan információ, amelyet Szerződő Felek üzleti titoknak minősítenek, vagy jogosan annak tekinthetnek.

Az üzleti titkot képező információkat a Szerződő Felek ezen együttműködésük esetleges megszűnése esetén sem jogosultak harmadik személynek tudomására hozni, publikálni vagy bármely más módon hasznosítani, a másik fél érdekei ellen felhasználni. Szerződő Felek e kötelezettségük megszegése esetén teljes anyagi felelősséggel tartoznak a polgári jog szabályai szerint. A közszolgáltató hozzájárul  a közszolgáltatási szerződés publikálásához.

   A Szerződő Felek között létrejövő jogviszony során a közszolgáltató kötelezi az önkormányzatot, hogy az előtte feltárt és a jövőben feltárandó bizonyos információkat, így különösen üzleti terveket, kereskedelmi titkokat, ügyfelek adatait és egyéb tulajdonosi információkat, valamint az Info tv. hatálya alá tartozó személyes adatokat (összefoglalóan: információk)  a közszolgáltató által megadott módon kezelje.  Amennyiben az önkormányzat az információt nem a közszolgáltató által meghatározottak szerint kezeli, úgy az Info tv. szerinti önálló adatkezelővé válik, az adatkezelésre vonatkozó jogok és kötelezettségek teljesítése során a közszolgáltató, mint adatkezelő helyére az önkormányzat lép és egyben a közszolgáltató jogosulttá válik az önkormányzattal fennálló jogviszonya azonnali hatályú felmondására.

A felek kötelezik magukat arra, hogy jelen szerződésből adódó vitáikat elsődlegesen tárgyalás útján próbálják rendezni. Jogvita esetén az általános hatáskörű és illetékességű bíróság jár el. A szerződésben nem szabályozott kérdésekben a Ptk. és a hatályos jogszabályok az irányadók.

Jelen szerződés módosítása írásos formában, mindkét fél aláírásával hatályos.

A felek a szerződést, mint akaratukkal mindenben egyezőt, elolvasás után helybenhagyólag írták alá.

Mosdós,2018. december …

……………………………………… …………………………………….

önkormányzat részéről közszolgáltató részéről.

A közszolgáltatási szerződést Mosdós Község Önkormányzat Képviselőtestülete **249/2018.(XII.19.)** számú határozatával jóváhagyta.